Kareeplaas is op 'n beesplaas sowat 30 km vanaf Gariepdam en is net 23 km vanaf die N1. Die huis is teen die voet van die 'n heuwel gebou en bied 'n asemrowende uitsig oor die vlaktes.
Die huis het slaapplek vir 15 gaste en beskik oor 5 slaapkamers, 4 badkamers en 'n oopplan-kombuis en -leefarea. Daar is 2 slaapkamers wat elkeen 'n koningingrootte-bed het. Albei kamers het 'n en suite-badkamer wat elkeen 'n stort het, en een het ook 'n bad. Die derde slaapkamer het 'n dubbelbed en die vierde slaapkamer het 3 enkelbeddens. Daar is 2 solderkamers, met 'n kongingrootte-bed en 2 enkelbeddens en 2 ekstra matrasse onderskeidelik. Die derde badkamer het 'n stort. Die vierde badkamer het 'n hoekbad en -stort.
Die kombuis is vir selfsorg toegerus en het 'n stoof, yskas-vrieskas, mikrogolfoond, eetgerei en breekware. Die eetarea het sitplek vir 10 gaste en die sitarea het 'n gemaklik sitkamerstel en 'n platskerm-TV. Die oond kan verkieslik slegs deur die dag gebruik word omdat ons van sonkrag gebruik maak en nie die batterye wil dreineer snags nie, vir die gaste se eie onthalwe
Die huis het 'n groot ingeboude braai-area en 'n kaggel. Daar is ook 'n buitebraai. Die motorhuis het parkeerplek vir 4 voertuie en buite is daar 'n waskamer.